stanford-oval/wikipedia huggingface dataset:
Aikahyppy
Aiheesta muualla

SciFi.com: Quantum Leap (Arkistoitu – Internet Archive)
Quantum Leap IMDb:n sivustolla (englanniksi)
| --- | --- |
Auktoriteettitunnisteet :  MusicBrainz release group
Ḥet

| Heprean kirjaimet |
| --- | --- |
א Alef: ב Bet
ג Gimel: ד Dalet
ה He: ו Vav
ז Zajin: ח Ḥet
ט Tet: י Jod
כ Kaf: ל Lamed
מ Mem: נ Nun
ס Samekh: ע Ajin
פ Pe: צ Tsade
ק Qof: ר Reš
ש Šin: ת Tav
vokaalimerkit · dageš
numerojärjestelmä
Ḥet (myös chet, khet, het) on heprealaisen, foinikialaisen ja aramealaisen kirjaimiston kahdeksas kirjain. Se on kreikkalaisen eetan, latinalaisen H:n ja kyrillisen И:n edeltäjä.
Ḥet on alun perin ääntynyt joko soinnittomana faryngaalisena frikatiivina (foneettisessa merkinnässä /ħ/) tai soinnittomana velaarisena frikatiivina (foneettisessa merkinnässä /x/). Kreikkalaiseen ja kyrilliseen kirjaimistoon periytyessään ḥetistä tuli vokaalin merkki, kun taas latinalaisessa aakkostossa se on säilynyt konsonanttina. Kirjaimen nimi tulee aitaa tarkoittavasta sanasta.
Ḥet hepreassa

Nykyhepreassa ḥet ääntyy tavallisesti soinnittomana velaarisena frikatiivina [x] eli k:n ja h:n välimuotona, samaan tapaan kuin saksan kirjainyhdistelmä 'ch' esimerkiksi sanassa ich. H-kirjain on ḥetille vain suuntaa antava vastine, ja kirjain voidaankin translitteroida latinalaiseen aakkostoon useilla tavoilla. Tavallisimmin käytettyjä ovat kirjainyhdistelmät ch ja kh, ḥ (h jonka alla on piste) ja hatullinen (caron) h-kirjain.
Ḥet on yksi niistä viidestä heprean kirjaimesta, jotka eivät voi kahdentua eli niiden sisässä ei voi olla dageš-pistettä. Heprealaisessa numerojärjestelmässä ḥetillä on lukuarvo kahdeksan.
Esimerkkejä:
חוה Eeva (muinaishepr. Ḥawwā)
חבקוק Habakuk
Koodit

| --- | --- |
Unicode UTF-16: U+05d7
Unicode-nimi: HEBREW LETTER HET
HTML: &#1495;
ISO 8859-8: 0xe7
Taisteluplaneetta Galactica (1980)

| Taisteluplaneetta Galactica> Galactica 1980 |
| --- | --- |

Tyyli:  sci-fi
Kestoaika:  45 minuuttia
Luoja(t):  Glen A. Larson
Pääosissa:   Barry Van Dyke  Kent McCord  Lorne Greene  Richard Lynch 
Alkuperämaa:   Yhdysvallat
Alkuperäiskieli:  englanti
Esitetty:  27. tammikuuta 1980 – 4. toukokuuta 1980
Jaksoja:  10
Aiheesta muualla
IMDb 
Taisteluplaneetta Galactica (1980) (Galactica 1980) on yhdysvaltalainen, vuonna 1980 tuotettu jatkokausi 1978–1979 tuotetulle television tieteissarjalle Taisteluplaneetta Galactica.
Juoni

Sarjassa Taisteluplaneetta Galactica cylonit lupaavat ikuista rauhaa kahdelletoista siirtokunnalle, joista yksi on Caprica. He kuitenkin hyökkäävät siirtokuntiin, ja tuhoavat niitä suojanneista taisteluplaneetoista kaikki paitsi Capricaa edustavan Galactican, jonka päällikkö Adama (Lorne Greene) on kaiken aikaa ollut skeptinen heidän aikeidensa suhteen. Tarina jatkuu sarjassa Taisteluplaneetta Galactica 1980, jossa cyloneita pakenevat ihmiset löytävät Maan vuosikausien jälkeen. Maassa eletään 1980-luvun taitetta, joten se on teknologisesti liian kehittymätön tarjoamaan pakomatkalaisille suojaa cyloneilta. Galactican väki yrittää jouduttaa maan teknistä kehitystä paljastamatta kuitenkaan itseään maan asukkaille.
Yhdeksän ensimmäistä jaksoa muodostavat tarinallisen jatkumon, jossa päähenkilöt Troy ja Dillon seikkailevat Yhdysvaltain alueella. Heidän on vaikea oppia Maan tapoja, ja he kummastelevat sikäläistä teknologiaa. Esimerkiksi puhelinkoppi on heille täysin käsittämätön kapistus, ja lentomatka Yhdysvaltain länsirannikolta itärannikolle kestää heidän mielestään tavattoman kauan. Troy ja Dillon tutustuvat toimittajan uralle aikovaan Jamie Hamiltoniin, joka opastaa heidät planeetan tavoille.
Viimeinen jakso kertoo alkuperäisen Taisteluplaneetta Galactican keskeisen hahmon, Starbuckin (Dirk Benedict) kohtalon. Jaksosta selviää myös tohtori Zeen (Robbie Rist ja James Patrick Stuart) syntyperä.
Sarjan lopettaminen

Sarjan tuotanto lopetettiin alhaisten katsojalukujen vuoksi kymmenen jakson jälkeen. Suurin osa alkuperäisen sarjan katsojista pettyi jatkosarjan huonoon laatuun. Alkuperäisistä näyttelijöistä on Lorne Greenen lisäksi mukana Boomeria näyttelevä Herbert Jefferson Jr., mutta hänen osansa on melko pieni. Apollosta (Richard Hatch) puhutaan ohimennen imperfektissä, joten tämä lienee kuollut. Galactican naisia, kuten Cassiopeia, Athena ja Sheba, ei mainita lainkaan. Troy on Apollon adoptiopoika Boxey aikuisena.
Ystäväni avaruudesta

| Ystäväni avaruudesta> Mork & Mindy |
| --- | --- |

 Sarjassa päähenkilöiden kotina oleva talo ulkoapäin.
Tyyli:  komedia
Kestoaika:  30 min
Luoja(t):  Joe Glauberg, Garry Marshall, Dale McRaven
Pääosissa:  Pam Dawber - Mindy McConnell Robin Williams - Mork
Alkuperämaa:   Yhdysvallat
Alkuperäiskieli:  englanti
Verkko:   ABC  Mainostelevisio
Esitetty:  14. syyskuuta 1978 – 27. toukokuuta 1982
Tuotantokausia:  4
Jaksoja:  95
Tuotanto
Tuottaja(t):   Anthony W. Marshall  Garry Marshall  Dale McRaven  Peter Bergmann 
Vastaava(t) tuottaja(t):  Bruce Johnson
Säveltäjä(t):  Perry Botkin Jr.
Tuotantoyhtiö(t):   Paramount Television  Henderson Productions  Miller-Milkis Productions 
Palkinnot
Voitetut:   Golden Globe 1979  People's Choice Award 1979 
Ehdokkuudet:  Primetime Emmy 1979 Golden Globe 1980
Aiheesta muualla
IMDb 
Ystäväni avaruudesta (engl. Mork & Mindy) on yhdysvaltalainen televisiosarja, jota ABC-kanava tuotti vuosina 1978–1982. Suomessa sarjaa esitti alun perin Mainostelevisio vuonna 1979. Sarjan päähenkilöt ovat kuvitteelliselta Ork-planeetalta kotoisin oleva avaruusolento Mork, jota näyttelee Robin Williams, ja Coloradossa asuva musiikkikaupan myyjä Mindy, jota näyttelee Pam Dawber.
Robin Williams ei ollut tunnettu koomikko ennen kuin hän sai Morkin roolin. Morgan Fairchild näyttelee kolmessa sarjan ensimmäisen kauden jaksossa. Sarjan tapahtumat sijoittuvat Boulderin kaupunkiin Coloradoon, jossa Mork ystävystyy Mindyn kanssa ja muuttaa tämän luokse asumaan.
Ystäväni avaruudesta on Onnen päivien spin-off -sarja. Mork esiintyi ensimmäisen kerran Onnen päivien viidennen tuotantokauden jaksossa vuonna 1978. Katsojat pitivät hahmoa niin hauskana, että Morkille päätettiin tehdä oma sarja. Ajallisesti Ystäväni avaruudesta sijoittuu kuitenkin 1970-luvun loppuun ja 1980-luvun alkuun, toisin kuin Onnen päivät, joka kertoo 1950-luvun nuorista.
Morkin käyttämä tervehdys sarjassa oli ”Nano nano!”, yhdistettynä samantyyppiseen käsimerkkiin, jolla vulkanuslaiset tervehtivät Star Trekissä.
Suomessa sarjaa esitettiin Mainos-TV:n lauantai-iltapäivissä, joihin oli sijoitettu muitakin lasten ja nuorten sarjoja kuten Onnen päivät, Viisikko, Lassie ja Kummitustalo.
Aiheesta muualla

Ystäväni avaruudesta Internet Movie Databasessa (englanniksi)
Richard Ashcroft

| Richard Ashcroft |
| --- | --- |

Henkilötiedot
Syntynyt: 11. syyskuuta 1971
Ammatti:  Laulaja, lauluntekijä
Muusikko
Aktiivisena:  1989-
Tyylilajit:  Alternative Rock, brittipop
Soittimet:  Laulu, kitara
Yhtyeet:  The Verve 1991-
Levy-yhtiöt:  Cooking Vinyl, Parlophone, Hut Records ja Virgin Records 
Aiheesta muualla
richardashcroft.com
  [ Muokkaa Wikidatassa ] [ ohje ]  
Richard Paul Ashcroft (s. 11. syyskuuta 1971 Billinge Higher End, Greater Manchester) on brittiläinen muusikko, joka tunnetaan parhaiten The Verve -yhtyeen karismaattisena keulakuvana, vokalistina, kitaristina ja lauluntekijänä.
Yhtyeen hajottua 1999 Ashcroft on julkaissut kolme soololevyä: Alone With Everybody (2000) nousi ykköseksi brittilistalla, Human Conditions (2002) listasijoitus 3:s ja uusimpana listan sijalle 2 yltänyt Keys To The World (2006).
1990-luvun puolivälissä huume- ja alkoholiongelmien kanssa painiskellut Ashcroft asuu nykyään suurimmasta julkisuusmyllystä vetäytyneenä yhdessä vaimonsa Kate Radleyn ja poikiensa Sonnyn ja Cassiuksen kanssa. Hänet tunnetaan myös Oasis-veljesten Noel ja Liam Gallagherin hyvänä ystävänä - Oasiksella on jopa hänelle omistettu kappale "Cast No Shadow". Coldplay-yhtyeen Chris Martin on sanonut pitävänsä Ashcroftia maailman parhaimpana laulajana.
Richard Ashcroftin tunnetuimpia tuotoksia ovat "Bitter Sweet Symphony", "Sonnet", "The Drugs Don't Work", "A Song For The Lovers" ja "Break The Night With Colour".
Toukokuussa 2019 Ashcroft sai vuosia kestäneen prosessin jälkeen takaisin tekijäoikeudet ja -krediitit kappaleeseen Bitter Sweet Symphony, josta ne aiemmin menivät Rolling Stones -yhtyeen Mick Jaggerille ja Keith Richardsille The Last Time -kappaleesta lainatun samplen vuoksi.
Aiheesta muualla

Viralliset sivut
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Saksa  Yhdysvallat  Tšekki  Alankomaat 
Taiteenala:  Grammy Awards  MusicBrainz  Museum of Modern Art 
Muut:  Europeana
Jarno Jokinen

Jarno Jokinen (s. 21. maaliskuuta 1978 Vantaa) on suomalainen näyttelijä. Hän on esiintynyt muun muassa televisiosarjoissa Tarkkis, Kaatis, Kyllä isä osaa, Kaikki kotona ja Ihme juttu. Hänet nähtiin myös Mummo-televisiosarjan ensimmäisessä jaksossa.
Jarno Jokisen isä on näyttelijä Ahti Jokinen.
Ura

Jokinen aloitti näyttelijänuransa teini-ikäisenä Kyllä isä osaa -sarjassa, jossa hän näytteli perheen Jussi-poikaa.
Vaikka Jokinen teki nuorena useita näyttelijätöitä, hän päätyi myöhemmin uralle toimistotyön pariin. Teatteria hän on jatkanut harrastuksena.
Vuonna 2024 Jokinen palasi Jussin rooliin Kyllä isä osaa -elokuvassa, joka perustuu alkuperäiseen televisiosarjaan. Jokinen kertoi elokuvaroolin olevan hänelle unelmien täyttymys. Elokuvassa nähdään suurin osa alkuperäisen sarjan näyttelijöistä.
Aiheesta muualla

Jarno Jokinen Elonetissä.
| --- | --- |
Auktoriteettitunnisteet: Henkilöt :  Ritva  Elonet  Yle
Sisäänkasvanut kynsi

Sisäänkasvanut kynsi.
Sisäänkasvanut kynsi (onykokryptoosi) on yleinen kynsien tauti. Se on usein kivulias tila, jossa kynsi kasvaa niin, että se osuu yhteen tai molempiin kynnen reunuksiin eli kynsivalliin. Vaikka sisäänkasvaneita kynsiä voi esiintyä sekä käsien että jalkojen kynsissä, niitä esiintyy yleisimmin varpaankynsissä (eli jaloissa), ja ne aiheuttavat suurimmaksi osaksi ongelmia isovarpaassa.
Yleinen käsitys on, että ongelman aiheuttaa kynnen kasvaminen ihoon, mutta "sisäänkasvanut varpaankynsi" voi myös aiheutua kasvaneesta varpaan ihosta. Tila aiheutuu aluksi kynsivallin mikrobisesta tulehduksesta ja sitten granuloomasta, mikä johtaa kynsiin, jotka ovat hautautuneet granulooman alle. Todellisen sisäänkasvaneen varpaankynnen aiheuttaa varpaankynnen tunkeutuminen ihon läpi.
Merkit ja oireet

Sisäänkasvaneen kynnen oireisiin kuuluu kipu kynnen reunuksilla (johtuen hypergranulaatiosta, joka tapahtuu edellä mainittujen reunojen ympärillä), kivun paheneminen käytettäessä tiukkoja jalkineita ja herkkyys kaikenlaiselle paineelle, jopa lakanoiden painolle. Vaurioituneen varpaan osuminen johonkin voi tuottaa terävää ja raastavaa kipua, kun kynsi puhkaisee kudosta entisestään. Sisäänkasvanut kynsi tulehtuu helposti ellei alueen puhtaana pitämisessä käytetä erityistä huolellisuutta. Merkkejä infektiosta ovat punoitus ja turvotus kynnen ympärillä, mädän tihkuminen ja vetinen erite, jossa on myös hiven verta. Tärkein oire on turvotus kynnen tyvessä ongelmaisella puolella (tai molemmilla puolilla).
Syyt

Pääasiallinen onykosryptoosin tekijä on jalkineet, erityisesti huonosti istuvat kengät, joissa ei ole riittävästi tilaa varpaille, ja tiukat sukat, jotka painavat jalkaa ylhäältä tai sivulta. Muita syitä voivat olla umpinaisten kenkien aiheuttama kosteus, joka pehmentää kynsilevyä ja aiheuttaa turvotusta epidermaalisessa keratiinissa (joka aiheuttaa ajan kuluessa pysyvää kupertumista), perinnöllinen taipumus, vamma ja sairaudet. Kynsien virheellinen leikkaustapa voi saada kynnen läpäisemään sivulla olevan ihon riippumatta siitä, onko kynsi todella "sisäänkasvanut". Kynsi taipuu sisään tai ylöspäin sen leikkauskulmasta riippuen. Jos leikkausväline, kuten sakset, on asennossa, jossa alempi terä on lähempänä varvasta kuin ylempi terä, varpaankynellä on taipumus kasvaa ylöspäin ja päinvastoin. Yläkulmat kääntyvät helpommin kuin kynnen kärjen keskiosa. Leikkausvälineen pitäminen samassa kulmassa kaikille kynsille voi aiheuttaa edellä mainitun tilan; kun kynsi kääntyy lähemmäksi ihoa, on vaikeampi sovittaa välineen alempi terä oikeaan asentoon kynnen alle. Kynttä leikatessa ei ole tärkeää vain oikea kulma, vaan myös kuinka lyhyeksi se leikataan. Leikkaus lyhyemmäksi taivuttaa kynttä enemmän, ellei leikkaus ole tasainen kynnen ylä- ja alaosassa.
Syitä voivat olla:
Liian ahtaat kengät jalan kehitysvaiheissa (usein alle 21-vuotiailla), jotka voivat aiheuttaa kynnen kupertumista ja kasvamista ihoon. Tämä koskee etenkin huonosti istuvia kenkiä, jotka ovat liian kapeita tai liian lyhyitä.
Huono kynsienhoito, mukaan lukien kynsien leikkaaminen liian lyhyeksi, pyöristäminen kärjestä tai reunoilta sen sijaan, että leikataan suoraan.
Rikkoutuneet kynnet.
Kynsilautaselle tai varpaaseen kohdistuva vamma, joka voi tapahtua esinen pudotessa varpaankynnen päälle tai takertuu siihen tai kun kynsi työntyy kengän läpi (esim. urheilun tai muun rajun toiminnan aikana), voivat aiheuttaa pehmytkudoksen vaurioitumisen ja kynnen kasvamisen niin, että se tunkeutuu kudokseen.
Taipumus, kuten epänormaalin muotoiset kynsipedit, sairauksien tai geneettisen alttiuden aiheuttamat kynsien muutokset, lisää sisäänkasvaneen kynnen mahdollisuutta, mutta sisään kasvaminen ei voi tapahtua ilman kenkien aiheuttamaa painetta.
Bakteeri-infektio, joka on hoidettavissa antibiooteilla .
Ennaltaehkäisy

Yleisimmin ongelmaa on isovarpaissa, mutta ongelmaa voi esiintyä missä tahansa kynnessä. Sisäänkasvaneet kynnet voidaan välttää leikkaamalla kynnet suoraan; ei kaaren mukaisesti, ei liian lyhyeksi eikä lyhyemmäksi kuin kynnen ympärillä oleva iho. Jalkineet, jotka ovat liian pieniä tai liian kapeita tai liian matalia varpaista, pahentavat varpaan kynsiin liittyviä ongelmia. Terävät kulmat kengissä voivat olla epämukavia ja aiheuttaa sukkien takertumista. Oikeanlainen leikkaus jättää kynnen etureunan vapaaksi kudoksesta ja estää sitä kasvamasta varpaan. Kulman viilaaminen on kohtuullista. Jotkut kynnet vaativat kulmien leikkaamista hyvin läheltä tyveä sisäänkasvavien reunojen poistamiseksi; tämä tehdään usein jalkaterapeutin toimesta . Sisäänkasvaneet varpaankynnet voivat johtua loukkaantumisesta, tavallisesti vammasta, jossa kudos on puristetunut kynttä vasten aiheuttaen pienen haavan, joka turpoaa. Kynsivamma voi aiheuttaa kynnen epänormaalia kasvua, jolloin kynnestä tulee normaalia leveämpi tai paksumpi tai jopa kohonnut tai vino.
Hoito

Sisäänkasvaneen varpaankynnen käsittely riippuu osittain sen vakavuudesta.
Hoito > Perinteinen hoito

Lieviä tai kohtalaisia tapauksia hoidetaan usein konservatiivisesti lämpimällä vedellä ja epsom-suolaliuoksilla, antibakteerisilla voiteilla ja hammaslankaa käyttämällä. Jos konservatiivinen hoito ei onnistu tai jos ongelma on vaikea, on olemassa tehokkaampia menetelmiä.
Hoito > Leikkaus

Sisäänkasvanneen kynnen kirurgisen hoidon suorittaa jalkoihin eli podiatriaan erikoistunut lääkäri. Tämä tyypillisesti vaatii paikallispuudutusta ja erityisiä kirurgisia instrumentteja. Kirurginen lähestymistapa on kynsilevyn sisäänkasvaneen osan poistaminen. Jos sisäänkasvanut varpaankynsi toistuu käsittelystä huolimatta, kynnen sivut voidaan poistaa kemikaaleilla tai leikkauksella.
Hoito > Muut hoitomenetelmät

Jousimenetelmä toimii nostamalla varpaankynnen sivuja varovasti, joka ajan myötä opettaa kynnen kasvamaan tasaisempaan muotoon. Tähän menetelmään tarvitaan yksi täysi kynnen kasvusykli tai noin 18 kuukautta.
Uusin hoitotapa on kynnen kasvua muotoileva komposiitti. Tämä Onyfix-menetelmä on täysin kivuton, sopii diabeetikoille ja kynsisienille ja usein kertahoito riittää.
Diabeetikoissa, joiden on vältettävä leikkausta mahdollisuuksien mukaan, muiden menetelmien on todettu olevan tehokkaita tarjoamaan välitöntä ja pitkäaikaista helpotusta.
Aiheesta muualla

Wikimedia Commonsissa on kuvia tai muita tiedostoja aiheesta .
Sisäänkasvanut kynsi isovarpaassa
Yksinkertainen esittely sisäänkasvaneiden kynsien muodostumisesta.
Qibyan verilöyly

Qibyan  asukkaita palaamassa tuhottuihin koteihinsa verilöylyn jälkeen.
Qibyan verilöyly oli 14. lokakuuta 1953 Israelin Qibyan kylään tuolloisen Jordanian Länsirannalla tekemä sotilaallinen isku, jonka aikana kuoli 60 kylän asukasta, suuri osa heistä naisia ja lapsia. Suuri osa heistä kuoli israelilaisjoukkojen räjäyttäessä kylän rakennukset. Isku tehtiin kostona palestiinalaississien Israelin puolelle aikaisemmin tekemistä iskuista. Verilöyly tuomittiin laajasti ulkomailla ja YK:n turvallisuusneuvostossa.
Tausta

Palestiinalaiset olivat alkaneet tehdä soluttautumisiskuja Israelin puolelle sitä ympäröivistä arabimaista Israelin itsenäistyttyä. Sissit käyttivät nimeä fida'iyyun eli itsensä uhraajat. Israelissa iskuista kärsivät etenkin rajaseutujen asukkaat. Israel vastasi tekemällä kostoiskuja rajojen yli ja arabimaat yrittivät puolestaan hillitä iskuja vielä ennen 1950-luvun puoliväliä omalla puolellaan Israelin iskujen pelossa. Kostoiskujen pääsuunnittelija Moshe Dayan nousi armeijan komentajaksi vuonna 1953. Kostoiskuja tekivät tavallisesti pienet israelilaiset kommandoryhmät.
Palestiinalaisten iskut kiihtyivät vuonna 1953 ja tammikuusta syyskuuhun oli kuollut 32 israelilaista. 12. lokakuuta 1953 tehdyssä iskussa Yehudiin kuoli juutalainen nainen ja tämän kaksi nuorta lasta. Pääministeri David Ben-Gurion ja puolustusministeri Pinhas Lavon päättivät nopeasta ja voimakkaasta kostoiskusta. Kostoiskun kohteeksi valittiin Qibyan kylä lähellä Israelin rajaa.
Verilöly

Israelin kostoisku alkoi 14. lokakuuta 1953. Hyökkäystä edelsi tykistökeskitys, jonka jälkeen armeijan yksiköt siirtyivät hyökkäysasemiin. Kostoiskun johdossa oli tuolloinen majuri Ariel Sharon. Kylästä johtavat tiet miinoitettiin, jotta estettäisiin kylässä mahdollisesti olevien palestiinalaississien pako ja jordanialaisten apujoukkojen saapuminen alueelle. Israelin puolustusvoimien mukaan siviiliväestölle annettiin etukäteen varoitus lähteä alueelta, mutta palestiinalaiset silminnäkijät kiistivät kuulleensa varoitusta. Kylän varmistamisen jälkeen israelilaisjoukot räjäyttivät monet vielä tykistökeskityksen jälkeen pystyssä olevista taloista. Yhteensä taloja tuhottiin 45, joiden lisäksi oli tuhottu kylän moskeija ja vesihuoltojärjestelmät. 60 palestiinalaisia kuoli israelilaisten räjäyttäessä kylän taloja. Monet kuolleista olivat naisia ja lapsia. Sharonille annetuissa ohjeissa tämä määrättiin tappamaan "maksimaalinen määrä" kylän asukkaita. Sharon itse väitti kuitenkin myöhemmin muistelmissaan, etteivät joukot tienneet taloihin kätkeytyneistä siviileistä. Tuntematon määrä haavoittui. Lopulta israelilaiset vetäytyivät takaisin omalle puolelleen rajaa.
Seuraukset

Qibyan verilöylyn paljastuttua Israel sai osakseen laajaa kansainvälistä arvostelua. Lähes kaikki Länsimaat ja niiden mukana Yhdysvallat tuomitsivat iskun. Yhdistyneiden kansakuntien turvallisuusneuvosto tuomitsi iskun päätöslauselmassaan marraskuussa. Israelissa tapahtumia yritettiin aluksi vähätellä. Ben-Gurion kiisti aluksi hallinnon osallisuuden iskuun kokonaan, väittäen että iskun olivat toteuttaneet raivostuneet israelilaiset siviilit. Väitteeseen ei kuitenkaan uskottu ja arvostelua alkoi tulla myös Israelin sisältä. Qibyan verilöylyn jälkeen israelilaiset keskittivät tulevat kostoiskunsa ensisijaisesti vain sotilaskohteisiin. Tulevissa iskuissa siviiliuhrien määrä olikin pienempi.
Tero Roininen

Tero Roininen (s. 1981) on suomalainen muusikko ja lauluntekijä. Roininen on hiphop-yhtye GG Caravan:in perustaja. Lisäksi hän säveltää, sanoittaa ja sovittaa kappaleita.
Roinisen äiti on romani ja tytär Mirella on myös muusikko. Roinisen musiikkiura alkoi 17-vuotiaana ja hän on työskennellyt lukuisien muiden suomalaisten artistien kanssa. Lisäksi hän on soittanut kitaraa muun muassa Deep Insight:in ja SAARA:n riveissä.
Musiikillinen ura

GG Caravan on Roinisen mukaan luotu alustaksi käsitellä vakavia yhteiskunnallisia aiheita, erityisesti yhdenvertaisuutta ja tasa-arvoa. Yhtye ammentaa äänimaailmaansa romanimusiikista. Vuonna 2024 GG Caravan julkaisi Palefacen ja Junon kanssa "Unelma"-kappaleen, jossa esiintyivät myös romaniräppärit Djangomay, Merzi, Bulle ja Roni True. Kappaleen kertosäkeen esitti Mirella Roininen.
Roy Z

| Roy Z |
| --- | --- |

Henkilötiedot
Ammatti:  muusikko, lauluntekijä, tuottaja
Muusikko
Tyylilajit:  rock,
Soittimet:  kitara
Yhtyeet:  Tribe of Gypsies
Aiheesta muualla
royzmusic.com
  [ Muokkaa Wikidatassa ] [ ohje ]  
Roy Z (oik. Roy Ramirez) on kitaristi, säveltäjä ja tuottaja. Hän on kitaristina perustamassaan yhtyeessä Tribe of Gypsies.
Roy Z on työskennellyt Bruce Dickinsonin kanssa tämän soololevyillä sekä Rob Halfordin levyillä Resurrection ja  Crucible. Hän on tuottanut muun muassa Downsetin, Rob Halfordin, Helloweenin, Kloverin, Roadsawin ja Life After Deathin levyjä.
Janick Gers

| Janick Gers |
| --- | --- |
 Janick Gers Ottawassa vuonna 2010.
Henkilötiedot
Syntynyt: 27. tammikuuta 1957 (ikä 68)
Ammatti:  muusikko
Muusikko
Aktiivisena:  1975–
Tyylilajit:  heavy metal, progressiivinen metalli, hard rock
Soittimet:  kitara
Yhtyeet:  Iron Maiden (1990–) Gogmagog (1985) Gillan (1981–1982) White Spirit (1975–1981)
Levy-yhtiöt:  EMI Virgin Records
Aiheesta muualla
www.ironmaiden.com
  [ Muokkaa Wikidatassa ] [ ohje ]  
Janick Robert Gers (s. 27. tammikuuta 1957) on brittiläinen muusikko. Hänet tunnetaan parhaiten urastaan metallimusiikkia esittävän Iron Maiden -yhtyeen kitaristina. Hän on esiintynyt yhtyeessä vuodesta 1990 lähtien.
Gersillä on puolisonsa Sandran kanssa kaksi lasta. He asuvat Yarmin kaupungissa Englannissa.
Ura > Ennen Iron Maidenia

Gers perusti vuonna 1975 White Spirit -yhtyeen rumpali Graeme Crallen kanssa ja levytti yhtyeen kanssa yhden albumin, vuonna 1980 julkaistun White Spiritin. Yhtyeen ura ei lähtenyt debyyttialbumin myötä juurikaan nousuun ja Gers lähti yhtyeestä liittyäkseen Deep Purplen entisen laulajan, Ian Gillanin, perustamaan Gillan-yhtyeeseen, joka kaipasi uutta kitaristia Bernie Tormén erottua yhtyeestä vuonna 1981.
Janick debytoi Gillanin kitaristina yhtyeen viidennellä studioalbumilla Double Trouble, jolle hän myös kirjoitti Ian Gillanin, basisti John McCoyn ja rumpali Mick Underwoodin kanssa kappaleen "Sunbeam". Double Trouble julkaistiin vuoden 1981 syksyllä ja se nousi Britannian albumilistalla sijalle 12. Gillanin seuraavalle albumille Magic Gers oli kirjoittamassa kappaleita "What's the Matter" ja "Bluesy Blue Sea". Albumi nousi brittilistalla sijalle 17, mutta jäi yhtyeen uran viimeiseksi Ian Gillanin liityttyä Black Sabbathin laulajaksi vuonna 1983.
Vuonna 1985 Gers liittyi kitaristiksi Gogmagogiin, jossa vaikuttivat myös Iron Maidenin kahdella ensimmäisellä albumilla laulanut Paul Di’Anno ja kolmella ensimmäisellä albumilla esiintynyt rumpali Clive Burr, entinen Def Leppard-kitaristi Pete Willis ja Whitesnake-yhtyeen basisti Neil Murray. Gogmagog jäi kuitenkin varsin lyhytkestoiseksi yhtyeprojektiksi, ja yhtyeen ainoaksi julkaisuksi jäi EP-levy I Will Be There.
Iron Maidenin laulaja Bruce Dickinson otti Gersiin yhteyttä vuonna 1989 ja kutsui tämän nauhoittamaan kappaletta "Bring Your Daughter... to the Slaughter" kauhuelokuvan Painajainen Elm Streetillä 5 – Painajaisten lapsi soundtrack-albumille. Yhden kappaleen nauhoittamisen sijaan Dickinson päätyi nauhoittamaan kokonaisen sooloalbumin Gersin, basisti Andy Carrin ja rumpali Fabio Del Rion kanssa. Gers pääsi kirjoittamaan albumille myös runsaasti kappalemateriaalia: kymmenen kappaleen mittaiselle albumille Dickinson kirjoitti itsenäisesti ainoastaan kappaleen "No Lies" ja kappale "All the Young Dudes" oli alun perin David Bowien levyttämä, joten Gers pääsi esittelemään sävellysosaamistaan peräti kahdeksassa eri kappaleessa. 1990-luvun alussa Gers soitti Dickinsonin sooloalbumin ohella myös Derek "Fish" Dickin sooloalbumilla Vigil in a Wilderness of Mirrors.